

**JAVNI POZIV ZA INOVATIVNA RJEŠENJA U ODRŽIVOM TURIZMU U JADRANSKO- JONSKOJ REGIJI**

**FOST INNO PROJEKAT**

Projekat FOST INNO nastoji doprinijeti dugoročnom rastu turizma u Jadransko-jonskoj regiji kroz izgradnju kapaciteta za inovacije.

Ovaj poziv je aktivnost koja se sprovodi projektom FOST INNO (*Fostering Tourism* *Innovation System in Adriatic-Ionian Region*), koji je kofinansiran iz Evropskog fonda zaregionalni razvoj i Instrumenta za pretpristupni fond II. U okviru prioritetne ose „Inovativna i pametna regija”, programa Interreg ADRION 2014-2020, FOST INNO doprinosi dugoročnom održivom rastu turizma u Jadransko-jonskoj regiji kroz izgradnju kapaciteta za inovacije.

**SVRHA POZIVA**

JAVNI POZIV je poziv za izbor dvije najbolje inovativne ideje koje će podržati i podsticati razvoj održivog turizma u Jadransko-jonskoj regiji.

**PREDMET POZIVA**

Sledeće kategorije inovacija ispunjavaju uslove za ovaj poziv:

* **Inovativni proizvod** (novi ili značajno poboljšani proizvod)
* **Inovativna usluga** (nova ili značajno poboljšana usluga)
* **Inovativni poslovni model ili poslovni proces** (novi ili značajno poboljšani poslovnimodel ili proces, koji se razlikuje od postojećih i inovativan je način obavljanja posla kako bi se postigla veća dodatna vrijednost kompanije ili procesa).

**KRITERIJUMI IZBORA**

* Originalnost
* Regionalni i nacionalni značaj
* Finansijski / poslovni izgledi
* Održivost





**KO SE MOŽE PRIJAVITI?**

Javni poziv je otvoren za sve koji imaju ideju koja može doprinijeti razvoju održivog turizma i žele testirati svoju ideju na Jadransko-jonskom tržištu: pojedinci, neprofitne i profitne organizacije, mala i srednja preduzeća, javne vlasti, turističke organizacije, itd.

**KORIST ZA DVIJE NAJBOLJE ODABRANE IDEJE**

* Podrška u procesu razvoja ideje (za sve podnosioce, kroz obuku i e-konsultacije)
* Pilot projekat od strane eksternih stručnjaka (u Sloveniji, za dvije najbolje ideje)
* Analiza tržišta za Jadransko-jonsku regiju (6 FOST INNO partnerskih zemalja: Italija, Slovenija, Hrvatska, Bosna i Hercegovina, Crna Gora i Albanija; za dvije najbolje ideje)
* Širenje i publicitet

**VAŽNI DATUMI**

31. mart, 2019.

Rok za podnošenje prijedloga

11. februar – 30. mart, 2019.

Aktivnosti podrške: treninzi, e-konsultacije

15. maj, 2019.

Proglašenje dva pobjednika

1. jul – 1. septembar, 2019.

Pilot projekti i analiza tržišta

1. septembar – 30. septembar, 2019.

Događaji za evaluaciju najboljih inovacija (u 6 jadransko jonskih zemalja)

Decembar 2019.

Nagrada za najbolju inovaciju (Slovenija)

**PROCES IZBORA**

Javni poziv je otvoren do 31. marta 2019. Tokom tog perioda, jednodnevni trening i e-konsultacije će biti dostupne svima kojima je potrebna pomoć u razvoju sopstvene inovativne ideje. Za više informacija o tačnom datumu treninga u Tivtu, molimo kontaktirajte: dubravka.koparan@opstinativat.com

Na osnovu kriterijuma izbora definisanih u ovom pozivu, 15. maja 2019. Upravni odbor Jadransko-jonskog centra za inovacije u turizmu objaviće dva dobitnika - dvije najbolje inovativne ideje.





Tokom jula i avgusta, nezavisni eksterni stručnjaci dovršiće analizu tržišta i pilotirati dvije ideje. Rezultati pilotske faze predstaviće se javnosti tokom septembra na šest događaja koji će se održati u 6 zemalja Jadransko-jonske regije.

U decembru 2019., na završnoj konferenciji FOST INNO projekta, dobitnici će primiti posebno priznanje Jadransko-jonskog turističkog inovacionog centra.

**PODNOŠENJE PRIJAVE IDEJE**

Online podnošenje: [Google form link](https://docs.google.com/forms/d/1awVekAnuoqOI22ugFZbIpSe_Gt3KqMGsA2pFUvd4aXI/edit?ts=5c531ef8)

Prijedlog ideje: [Word form link](https://fostinno.adrioninterreg.eu/wp-content/uploads/2019/02/Word-form-link.docx)

**VAŽNE DEFINICIJE / RIJEČNIK**

INTERREG ADRION je evropski transnacionalni program koji ulaže u regionalne inovacione sisteme, kulturnu i prirodnu baštinu, ekološku otpornost, održivi transport i mobilnost, kao i izgradnju kapaciteta. Okupljajući osam država partnera, ADRION nastoji djelovati kao pokretač politike i inovator upravljanja u korist više od 70 miliona ljudi u Jadransko-jonskoj regiji.

JADRANSKO-JONSKA REGIJA (ADRION) obuhvata osam država partnera, od kojih su četiri države članice EU (Hrvatska, Grčka, Italija i Slovenija), tri su zemlje kandidati (Albanija, Crna Gora, Srbija), a jedna je zemlja potencijalni kandidat (Bosna i Hercegovina). Geografsko područje svake države partnera obuhvata njeno nacionalno područje osim Italije, gdje programsko područje obuhvata 12 regija i 2 pokrajine.

Projekat FOST INNO ima za cilj doprinijeti dugoročnom rastu turizma u Jadransko-jonskoj regiji kroz izgradnju kapaciteta za inovacije. Opšti cilj projekta je poboljšati i osigurati dugoročnu konkurentnost jadransko-jonskog područja povećanjem inovacionog kapaciteta u održivom turizmu.

INOVACIJA je novi ili značajno poboljšan proizvod, usluga ili proces koji se prezentuje na tržištu. Predstavlja značajno poboljšanje i korist za korisnika.

ODRŽIVI TURIZAM je vid turizma koji u potpunosti uzima u obzir sadašnje i buduće ekonomske, društvene i ekološke uticaje koji se odnose na potrebe posjetioca, industrije, životne sredine i zajednica domaćina.

INOVATIVNO RJEŠENJE U ODRŽIVOM TURIZMU je novi ili značajno poboljšan proizvod, proces ili usluga koji u potpunosti uzima u obzir sadašnje i buduće ekonomske, društvene i ekološke uticaje koji se odnose na potrebe posjetioca, industrije, životne sredine i zajednica





domaćina. Ono predstavlja značajno poboljšanje i korist za turističkog pružaoca usluga ili gosta.

**KONTAKT ZA DODATNE INFORMACIJE**

Za dodatne informacije obratite se:  dubravka.koparan@opstinativat.com  ili posjetite našu web stranicu: <https://fostinno.adrioninterreg.eu/>

**ODRICANJE**

Svi prikupljeni lični podaci će se koristiti samo u svrhu Javnog poziva za inovativna rješenja u održivom turizmu Jadransko-jonske regije.

Kandidati / kreatori ideja neće dobiti nikakvu finansijsku korist za testiranje ideje, direktno ili indirektno.

Ideja inovacije će ostati isključivo vlasništvo prijavljenog kandidata.

